આપણે દલિતોની સમાનતા માટેની ચળવળના ઉદયને આ દ્રષ્ટિકોણથી સમજવાની જરૂર છે. લોકપ્રિય પંજાબી લોકસંગીત કે જે જાટ પુરુષોના શૌર્યનાં ગુણ ગાય છે તેણે નવા પ્રકારના દલિત સંગીતને જન્મ આપ્યો જેની આગેવાની એક યુવા ગાયિકા ગીની માહી કરે છે. તેના ગીતો દલિત બહાદુરી અને “ડેન્જર ચમાર” ની વાત કરે છે. તે પોતાના ગીતોમાં ગુરુ રવિદાસને અને આંબેડકરને સંબોધે છે અને જાતિઓ વચ્ચે સમાનતાની વાત કરે છે. એક પંજાબી સંગીતના પેટા પ્રકાર ચમાર પોપ એ ઘણા જ મહત્વ ધરાવતા ઉત્તર ભારતના દલિત સમાજ જાતવને આનંદિત કર્યો છે.